Упершыню пра магчымыя кантакты венесуэльскіх уладаў і тэрарыстаў з баскскай групоўкі пачалі казаць у 2008 годзе. У той час калумбійскія спецслужбы заявілі, што ў лагерах калумбійскай групоўкі FARC, якая вядзе партызанскую вайну супраць афіцыйнага ўраду, з’явіліся загадкавыя людзі з Еўропы. Яны вучылі калумбійскіх інсургентаў, як падкладаць бомбы. Пазней калумбійскім спецслужбам стала вядома, што інструктары прыехалі з Краіны Баскаў. Усе яны былі актывістамі арганізацыі ЕТА.